Sudagar, sadangunipun mirêngakên wangsulaning pawèstri wau manahipun kumrangsang sangêt, tur sar-saran, botên ngintên manawi semahipun sagêd gadhah atur ingkang makatên, raosing manahipun kados-kados badanipun kinarukub ing ardi pawaka. Saking wirangipun lêga manawi badanipun dadosa awu sanalika. Pramila sarêng kadangu dhatêng jaksa, botên enggal sagêd ngaturi wangsulan, sarêng sampun ragi pulih pramananipun, lajêng wicantên dhatêng semahipun sakalangkung sêngak, he, wong